fi id fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi eo cs fi fi fi fi fi cs fi fi fi fi fi fi fi fi fi fi fi de fi fi fi fi fi cs fi fi fi fi fi fi fi fi fi fi en fi fi fi fi fi fi fi fi fi fi fi fi fi fi de fi fi fi fi fi fi fi fi fi fi fi fi fi fi fi es fi
Lattialämmityksemme asennettiin Warmian toimesta, komponenttien laittaminen paikoilleen kesti päivän verran. Lattialämmityksen asensi meille näppärästi ja varmoin ottein Lattialämpö Ville Niskanen Oy. Ville on omien sanojensa mukaan yksi Suomen kokeneimmista lattialämmityksasentajista ja tehnyt vuosia pelkästään putkistojen asennuksia.
Saimme Villelta lattialämmityksen siirtoputken ennakkoon työmaalle, jonka oma LVIS-asentajamme asensi eristekerroksien väliin jo ennakkoon. Ville kytki tämän sitten jakotukkiin.
Alunperin tutustuimme Warmian järjestelmään ohimennen Jyväskylän rakennusmessuilla. Pääosin asennukset tehdään sitomalla putket raudoitukseen siihen tehdyllä koneella, mutta Warmialla on myös olemassa tuollainen sininen kiinnike, johon putki painetaan kiinni. Kiinnikkeet täytyy laittaa ennen putkien asentamista oikeisiin kohtiin, joten Ville aloitti työnsä piirtämällä suunnitelman mukaiset linjat lattiaan. Tämän jälkeen kiinnikkeet painettiin raudoitukseen kiinni ja samalla ne nostivat raudoituksen ylös, joten ennen asennusta riitti vain raudoituksien latominen ja sidonta.
Warmia lattialämmityspiirit suunnitellaan jokaiseen tilaan erikseen siten, että putkistossa oleva lämpö pyritään luovuttamaan oikeassa kohtaa ja ulkoseinillä ja ikkunoiden alla putkijako on tiheämpi. Näin lämmön pitäisi olla tasaisempi kaikissa jakotukin piireissä ja piirit saadaan lyhyemmiksi, olettaen että jakotukit saadaan sijoitettua keskeisille paikoille. Lisäksi märkätilat ja sauna erotetaan omaan jakotukkiin, jolloin näihin laatoitettuihin tiloihin voidaan syöttää korkeampaa lämpötilaa. Piirien kierto ottaa myös huomioon sen, että esimerkiksi kylpyhuone saa piiristä ensiksi lämmön ja sitten vasta piiri kiertää saunan kautta. Vastaava mestarimme totesi, että paljon putkea mahtui myös pieneen WC-tilaankin. :)
Jakotukkien oikeaan paikkaan asentamisen ja tuennan jälkeen Ville pyöritteli piirit paikalleen. Warmian käyttämä saksalainen putki tuntui omissa käsissä laadukkaalta ja huomattavasti taipuisammalta kuin tavallinen radipex-putki. Jakotukit olivat yhdestä rosteriosasta tehtyjä saksalaisvalmisteisia, jolloin siellä ei ole virtausta kuristavia jatkoksia.
Järjestelmään kuuluu myös huoneilmasta lämmön mittaavat termostaatit ja jakotukille kuuluvat toimilaitteet, joiden asennus kuuluu sähköasentajalle. Lattialämmityksen vesikierron jakotukeille kytkee oma LVIS-asentaja, se ei kuulu Warmian asennukseen. Järjestelmä säädetään ja tasapainotetaan käyttövaiheessa peruslämmölle, jonka jälkeen termostaatit vain hoitavat ylilämmön katkaisun. Ville tulee tekemään tämän säädön sitten joskus, kun päästään muuttamaan.
Asennuksen päätteeksi piirit paineistettiin 350kPa paineeseen, jota tarkkailtiin parikymmentä minuuttia. Paine jätetään putkistoon valua varten, jotta nähdään mahdolliset valussa syntyvät vuodot ja paine pitää putket muutenkin ryhdissä, kun betonia tulee päälle. Jos valussa olisi joku vuoto tullut, niin se olisi näkynyt kuplina ja kohta olisi voitu jättää valamatta.
Nyt koko komeus ja viikkojen uurastus pohjan kanssa onkin peitetty valun alle. :) Valun jälkihoito on menossa, lattia kasteltiin ja muovitettiin valupäivää seuraavana aamuna. Lattia on myös hiottu. Kerron tuosta valun jälkihoidosta myöhemmin lisää!
at heinäkuuta 18, 2018 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Labels: lattialämmitys, vesikiertoinen lattialämmitys, Warmia
Huhhuijaa, onpa ollut raskas työvaihe valmistella pohja valua varten! Neljä kerrosta on laitettu Finnfoam-levyjä. Vesiputkitukset, raudoitusten laitot ja suojaukset eli seinien muovitukset ja putkien päiden suojaukset kuuluvat tähän työvaiheeseen myöskin. Pientä ja suurempaa näpertämistä ja väliseinien paikkojen mittauksia, jotta putket tulevat oikeille kohdille. Lattiakaivojen sivuyhteet on kytketty ja putket yritetty tukea oikeille kohdille. Sivuyhteiden avaukseen näppärin työkalu oli 32 millimetrin viemäriputkesta 45-asteen kulmassa leikattu työkalu ja vasara.
Raudoitukset aloitettiin laatan paksumpien kohtien raudoittamisella ja sitten porukalla kannettiin ja ladottiin 6 millimetrin raudoitusverkot sisään. Surrikoukulla sidottiin raudoitukset kasaan, käytännössä raudoituksissa oli vähintään parille henkilölle yhdeksi päiväksi hommia. Lisäksi vesiputket on yritetty tukea mahdollisimman hyvin, etteivät ne liiku valuvaiheessa.
Tässä kuvassa on jo raudoitukset paikoillaan ja seinät suojattu muovilla. Siniset napit ovat Warmian lattialämmityskiinnikkeitä, jotka toimivat samalla raudoituksen korokkeina. Yksinkertaisesti ne painetaan raudoituksen päältä paikalleen eikä tarvitse pujotella raudoituksen alle. Tuon työvaiheen suoritti lattialämmitysputkiston asentaja, lattialämmityksestä lisää seuraavaksi.
at heinäkuuta 13, 2018 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Labels: lattia, lvi-putkitukset, pohjatyöt, raudoitukset
Uudemmat tekstit Vanhemmat tekstit Etusivu
Pitkälti itse rakentamamme hirsikoti Järvi-Suomen maisemissa. Blogissa omakotitaloasumisen aiheita, puutarhajuttuja, kotoilua ja erilaisia diy-projekteja.
antura betonimuottiperustus följari hirsitalo keittiö lamellihirsi LVI-suunnitelma omakotitalo perustukset perustus pohjapiirrustus rakennuslupa sadevesijärjestelmä salaojajärjestelmä sauna sokkeli takka terassi valu vesikaivo
►  elokuuta 2022 (2)
►  toukokuuta 2022 (2)
►  huhtikuuta 2022 (1)
►  maaliskuuta 2022 (2)
►  helmikuuta 2022 (1)
►  joulukuuta 2021 (2)
►  marraskuuta 2021 (2)
►  lokakuuta 2021 (2)
►  syyskuuta 2021 (3)
►  elokuuta 2021 (1)
►  heinäkuuta 2021 (1)
►  kesäkuuta 2021 (1)
►  toukokuuta 2021 (1)
►  huhtikuuta 2021 (2)
►  maaliskuuta 2021 (1)
►  tammikuuta 2021 (5)
►  joulukuuta 2020 (2)
►  marraskuuta 2020 (2)
►  lokakuuta 2020 (1)
►  syyskuuta 2020 (1)
►  maaliskuuta 2020 (1)
►  joulukuuta 2019 (1)
►  marraskuuta 2019 (3)
►  syyskuuta 2019 (1)
►  elokuuta 2019 (1)
►  kesäkuuta 2019 (1)
►  toukokuuta 2019 (1)
►  huhtikuuta 2019 (1)
►  maaliskuuta 2019 (2)
►  helmikuuta 2019 (1)
►  tammikuuta 2019 (2)
►  joulukuuta 2018 (1)
►  marraskuuta 2018 (2)
►  lokakuuta 2018 (2)
►  syyskuuta 2018 (3)
►  elokuuta 2018 (2)
▼  heinäkuuta 2018 (2)
Valua kohti osa 2
►  kesäkuuta 2018 (2)
►  toukokuuta 2018 (2)
►  huhtikuuta 2018 (4)
►  maaliskuuta 2018 (7)
►  helmikuuta 2018 (7)
►  tammikuuta 2018 (8)
►  joulukuuta 2017 (6)
►  marraskuuta 2017 (6)
►  lokakuuta 2017 (8)
►  syyskuuta 2017 (5)
►  elokuuta 2017 (6)
►  heinäkuuta 2017 (2)
►  kesäkuuta 2017 (2)
►  toukokuuta 2017 (1)
►  huhtikuuta 2017 (5)
Copyright 2022 ⓒ Hirsiä Aurinkokalliolla. Vintage-frame: freepic.com. Teema: Yksinkertainen. Sisällön tarjoaa Blogger.